CELEX: 32005D0747
Language: bg
Date: 2005-10-21 00:00:00
Title: Решение на Комисията от 21 октомври 2005 година за изменение, за целите на адаптиране към техническия прогрес, на приложението към Директива 2002/95/EО на Европейския парламент и на Съвета относно ограничението за употребата на определени опасни вещества в електрическото и електронното оборудване (нотифицирано под номер C(2005) 4054)Текст от значение за ЕИП.

Важна правна забележка

|

32005D0747

Официален вестник n° L 280 , 25/10/2005 стр. 0018 - 0019

		20051021Решение на Комисиятаот 21 октомври 2005 годиназа изменение, за целите на адаптиране към техническия прогрес, на приложението към Директива 2002/95/EО на Европейския парламент и на Съвета относно ограничението за употребата на определени опасни вещества в електрическото и електронното оборудване(нотифицирано под номер C(2005) 4054)(текст от значение за ЕИП)(2005/747/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/95/EО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване [1], и по-специално член 5, параграф 1, буква б) от нея,като има предвид, че:(1) Съгласно Директива 2002/95/EО от Комисията се изисква да извърши оценка на определени вещества, забранени съгласно член 4, параграф 1 от посочената директива.(2) Определени материали и компоненти, съдържащи олово и кадмий, трябва да бъдат изключени (или да продължат да бъдат изключени) от забраната, тъй като употребата на тези опасни вещества в тези специфични материали и компоненти все още е неизбежна.(3) Някои изключения от забраната за определени специфични материали или компоненти трябва да се ограничат по обхвата си с цел постигане постепенно изтегляне от употреба на опасните вещества в електрическото и електронното оборудване, при условие че употребата на тези вещества в такива приложения може да се избегне.(4) Съгласно член 5, параграф 1, буква в) от Директива 2002/95/EО всяко изключение, изброено в приложението, трябва да бъде предмет на преразглеждане, най-малко на всеки четири години или четири години след като дадена позиция е прибавена в списъка, с цел обсъждане заличаването на материали и компоненти на електрическо и електронно оборудване, ако тяхното елиминиране или заместване чрез проектни изменения или чрез материали и компоненти, които не изискват нито един от материалите или веществата по член 4, параграф 1, е възможно технически и научно, при условие че отрицателните въздействия върху околната среда, здравето и/или безопасността на потребителите, причинени от заместването, не превишават възможните ползи от него за околната среда, здравето и/или безопасността на потребителите.(5) Следователно Директива 2002/95/EО следва съответно да се измени.(6) Съгласно член 5, параграф 2 от Директива 2002/95/EО Комисията се обърна за консултации към производители на електрическо и електронно оборудване, фирми, които извършват рециклиране и преработка, екологични организации и организации на потребителите и изпрати коментарите си на комитета, учреден по силата на член 18 от Директива 75/442/EИО на Съвета от 15 юли 1975 г. относно отпадъците [2], наричан по-долу за краткост "Комитета".(7) Мерките, предвидени в настоящото решение, са в съответствие със становището на Комитета,ПРИЕ НАСТОЯЩОТО РЕШЕНИЕ:Член 1Приложението към Директива 2002/95/EО се изменя, както е посочено в приложението към настоящото решение.Член 2Адресати на настоящото решение са държавите-членки.Съставено в Брюксел на 21 октомври 2005 година.За КомисиятаStavros DimasЧлен на Комисията[1] ОВ L 37, 13.2.2003 г., стр. 19. Директива, изменена с Решение 2005/717/EО на Комисията (ОВ L 271, 15.10.2005 г., стр. 48).[2] ОВ L 194, 25.7.1975 г., стр. 39. Директива, последно изменена с Регламент (EО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20051021ПРИЛОЖЕНИЕПриложението към Директива 2002/95/EО се изменя, както следва:1. Точка 7 се заменя със следното:"7. - олово в припои за висока температура на топене (т.е., сплави на оловна база 85 % или повече тегловни % олово),- олово в припои за сървъри, системи за съхранение на масиви, мрежово инфраструктурно оборудване за превключване, сигнализиране, предаване, а също и мрежово управление за телекомуникации,- олово в електронни керамични части (например пиезоелектронни устройства)."2. Точка 8 се заменя със следното:"8. Кадмий и съединенията му в електрически контакти и кадмиеви покрития, освен приложенията, забранени по Директива 91/338/EИО [*] за изменение на Директива 76/769/EИО [**] относно ограниченията за пускането на пазара и употребата на някои опасни вещества и препарати.3. Добавят се следните точки:"11. Олово, използвано в системи за контактни изводи (за спояване).12. Олово като материал за покритие за термичен проводников модулен c-пръстен.13. Олово и кадмий в оптично и филтърно стъкло.14. Олово в спойки, състоящи се от повече от два елемента за присъединяване между изводите, и микропроцесори с оловно съдържание повече от 80 % и по-малко от 85 % от теглото.15. Олово в припои за направа на електрическа връзка между полупроводников чип и носител на чипа във "flip-chip" платки."[*] ОВ L 186, 12.7.1991 г., стр. 59.[**] ОВ L 262, 27.9.1976 г., стр. 201."--------------------------------------------------